Tympanuchus cupido

Tympanuchus cupido é unha especie de ave da orde dos galiformes, familia dos fasiánidos e subfamilia dos tetraoninos, unha das tres que compoñen o xénero Tympanuchus.

Endémica dos Estados Unidos, en tempos foi unha vez abundante, pero hoxe en día volveuse extremadamente rara ou extinta na maior parte da súa área de distribución orixinaria debido á perda do seu hábitat.

 Taxonomía 
 Descrición 
A especie foi descrita en 1758 por Linneo, na 10ª edición do seu Systema Naturae,Tympanuchus cupido (Linnaeus, 1758) no ITIS. na súa páxina 160, baixo o nome de Tetrao cupido.páx. 160 do Systema Naturae.

 Etimoloxía 
Para a do xénero, véxase Tympanuchus.

O epíteto específico, cupido, vén do latín cupido, -inis, 'desexo', tirado de  Cupido, deus do amor, ou talvez do adxectivo latino cupidus, -a, -um, 'desexoso', 'apasixoado'.Gran gallo de las praderas. Tympanuchus cupido segundo o Diccionario etimológico de Pedro Romero. En animalandia.

 Sinónimo 
 Tetrao cupido Linnaeus, 1758.

 Subespecies 
A maioría dos autores recoñecen nesta especie as tres subespecies seguintes:Gallo de las Praderas Grande. Tympanuchus cupido (Linnaeus, 1758) en Avibase.

 Tympanuchus cupido attwateri Bendire, 1893
 Tympanuchus cupido cupido (Linnaeus, 1758)
 Tympanuchus cupido pinnatus (Brewster, 1885)

 Distribución e hábitat 
A súa área de distribución encóntrase principalmente nas praderías do Medio Oeste dos Estados Unidos. A distribución desta especie reduciuse enormemente desde a colonización do territorio norteamericano, principalmente debido á conversión do seu hábitat en terras agrícolas.

Os machos permanecen nos seus lugares de cortexo en inverno, e as femias migran cara ao sur.

Hoxe en día sobrevive só nos estados de Nebraska, Oklahoma e Dakota do Sur. Unha poboación moi pequena ocupa o sueste de Texas, pero a supervivencia desta poboación non está asegurada.

 Costumes 
Un dos aspectos máis famosos dos costumes destas aves é o ritual de apareamento de tipo lek,  agrupación de macho adultos que se xuntan para faceren exibicións competitivas con vistas a convenceren ás femias visitantes que están á procura de posíbeis compañeiros para a copulación.Fiske, P.; Rintamaki, P. T. & Karvonen, E. (1088): "Mating success in lekking males: a meta-analysis". Behavioral Ecology 9: 328–338.

 Notas 

 Véxase tamén 

 Bibliografía 
 del Hoyo, J.; Collar, N. J.; Christie, D. A.; Elliott, A. & Fishpool, L. D. C. (2014): HBW and BirdLife International Illustrated Checklist of the Birds of the World. Volume 1: Non-passerines. Barcelona: Lynx Edicions / Cambridge, UK: BirdLife International. ISBN 978-84-9655-394-1.
 Robb, L. A. & Schroeder, M. A. (2005): "Greater Prairie-chicken Tympanuchus cupido: A Technical Conservation Assessmen". USDA  Forest  Service,  Rocky  Mountain  Region.

 Outros artigos 
 Fasiánidos
 Tetraoninos
 Tympanuchus

 Ligazóns externas 
 Tympanuchus cupido na ADW.
 Tympanuchus cupido na EOL.

Categoría:Fasiánidos
Categoría:Aves dos Estados Unidos de América‎
Categoría:Animais descritos en 1781
Categoría:Taxons descritos por Linné